**Изх. № 18399 /03.12.2018 г.**

**УТВЪРЖДАВАМ:**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО”**

**/…………..п................../**

**ВАЛЕРИ СТОЯНОВ**

**ПРОТОКОЛ**

**І.** На 23.11.2018г. от 14:00 часа, в гр. София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1472/23.11.2018г., на изпълнителния директор на ИА “ВКВПД”, в състав:

**Председател**: Мария Гюрджийска – главен експерт в отдел „УДС“, дирекция „УСЖФ“;

**Членове**: 1. Ива Захариева – главен експерт в отдел „ОП“, дирекция „УСЖФ“

2. Румяна Станкулова – главен експерт в отдел „Счетоводство“, дирекция „Фнанси“

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: **“Извършване на ремонт на апартаменти с административни адреси в гр. Пловдив, ул. „Радко Димитриев“ №№ 37, 39, 41“.**

Съгласно чл. 187, ал. 1 от ЗОП, на 30.10.2018г. в профила на купувача е публикувана обява с изх. № 16393/30.10.2018г. за събиране на оферти за възлагане на горепосочената обществена поръчка със срок за получаване на офертите – 17:30 часа на 22.11.2018 година.

До крайният срок, в деловодството на ИА “ВКВПД”, по реда на тяхното постъпване са подадени следните оферти:

|  |  |  |
| --- | --- | --- |
| **№** | Оферта Вх. №/дата, час на постъпване | Име на участника |
| 1. | 15282/21.11.2018г. – 14:45ч. | „СТ Клинър“ ЕООД |
| 2. | 15279/21.11.2018г. – 14:30ч. | „Краго” ЕООД |
| 3. | 15328/22.11.2018г. – 12:17ч. | „Волтран” ЕООД |
| 4. | 15330/22.11.2018г. – 12:23ч. | „КНД - Консулт“ ООД |
| 5. | 15365/22.11.2018г. – 16:47ч. | ДЗЗД „Еко - Инвест“ |

Няма оферти, постъпили след крайния срок.

На 23.11.2018г., председателят на комисията получи постъпилите пет оферти с Приемо-предавателен протокол, съгласно чл. 48, ал. 6 от ППЗОП.

Председателят на комисията провери състава на присъстващите и след като установи, че присъстват всички членове на комисията откри заседанието.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

При отварянето на офертaтa не присъстваха представители на участниците в процедурата.

В изпълнение на правната норма на чл. 97, ал. 3 от ППЗОП, Комисията пристъпи към отваряне на опаковките по реда на тяхното постъпване и обяви ценовите им предложения, както следва:

1. Участникът **„СТ Клинър“ ЕООД** е предложил общацена за изпълнение на поръчката в размер на **160 335,66 (** *сто и шестдесет хиляди триста тридесест и пет лева и 0,66***) лв. без ДДС.**

2. Участникът **„Краго” ЕООД** е предложил общацена за изпълнение на поръчката в размер на **204 578,14 (** *двеста и четири хиляди петстотин седемдесет и осем хиляди и 0,14***) лв. без ДДС.**

3. Участникът **„Волтран” ЕООД** е предложилобщацена за изпълнение на поръчката в размер на **161 177,49 (***сто шестдесет и една хиляди сто седемдесет и седем и 0,49***) лв. без ДДС.**

4. Участникът **ДЗЗД „Еко - Инвест“** е предложилобщацена за изпълнение на поръчката в размер на **162 037,69 (***сто шестдесет и две хиляди тридесет и седем и 0,69***) лв. без ДДС.**

5. Участникът **„КНД - Консулт“ ООД** е предложил общацена за изпълнение на поръчката в размер на **162 327,17 (***сто шестдесет и две хиляди триста и двадесет и седем и 0,17***) лв. без ДДС.**

Членовете на комисията подписаха Ценовото и Техническото предложение на участниците.

С извършване на горните действия приключи публичната част от заседанието на комисията.

**ІІ**. В периода 26.11.2018г. – 28.11.2018г., на закрито заседание, комисията определена със Заповед № 1472/23.11.2018 г. продължи своята работа по разглеждането на офертите за участие в обществената поръчка по реда на тяхното подаване.

Поради обективна невъзможност на председателя на комисията Мария Гюрджийска, да изпълнява възложените й задачи със Заповед № 1472/23.11.2018г., в заседанията на комисията взе участие определения за резервен председател - Валентин Чиликов – началник отдел „УДС“, дирекция „УСЖФ“. Останалия състав на комисията остана непроменен.

**1**.Участникът **„СТ Клинър“ ЕООД, ЕИК 203728856** е представил оферта с вх.№15282/21.11.2018г. При разглеждане на документите за подбор от офертата, комисията констатира, че участникът отговаря на предварително обявените от Възложителя условия и е представил всички изискуеми документи.

**2**.Участникът **„Краго“ ЕООД, ЕИК 115049883** е представил оферта с вх.№15279/21.11.2018г. При разглеждане на документите за подбор от офертата, комисията констатира следното:

1. В Образец №1 – Оферта, в поле „Лица, представляващи участника по учредителен акт“ е вписано като такова - лицето Янко Д. Динчев. След направена справка в търговския регистър и съгласно Учредителения акт на дружеството, комисията констатира, че същото се управлява, предствалява и подписва от едноличния собственик на капитала, а именно Красимир В. Георгиев, ЕГН 6007314642. С огледа направеното, комисията счита, че представената декларация не отговаряна на изискванията на Възложителя и на Закона за обществените поръчки.

2. В декларация – Образец № 13, т. I участникът не е декларирал, че е регистриран в централния професионален регистър за изпълнение на строежи по чл.137, ал. 1, т. , буква „в“ от ЗУТ и разполага съотвено с валиден талон.

3. В т. II от декларация Образец № 13 от офертата, участникът е декларирал оборот, покриващ изискването на Възложителя. Съгласно посочените в обявата критерий за подбор, раздел „Икономическо и финансово състояние“, участниците следва да приложат заверени копия на годишните финансови отчети или техни съставни части и справка за оборота, като доказателство за декларираните данни в т. II от Образец № 13, такива не са приложени.

4. В т. V от декларация Образец № 13 участникът не е декларирал прилагането на стандарт EN ISO 14001 за опазване на околната среда или еквивалент с обхват предмета на поръчката, което е посочено като критерий за подбор, раздел „Технически и професионални способности от обявата“.

Въз основа на гореизложеното, комисията счита че е налице хипотезата на чл. 107, т.2, буква „а“ от ЗОП, а именно: участник който е представил оферта, която не отговаря на предварително обявените условия се отстранява от участие.

В тази връзка комисията единодушно реши: предлага участникът **„Краго“ ЕООД** да бъде остранен от по-нататъшно участие в обществената поръчка на основание чл. 107, т.2, буква „а“.

**3**.Участникът **„Волтран” ЕООД, ЕИК 2025732221** е представил оферта с вх. №15328/22.11.2018г. При разглеждане на документите за подбор от офертата, комисията констатира, че участникът отговаря на предварително обявените от Възложителя условия и е представил всички изискуеми документи.

**4**.Участникът **„КНД - Консулт“ ООД, ЕИК 109571923** е представил оферта с вх. № 15330/22.11.2018г. . При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**5**. Участникът **ДЗЗД „Еко - Инвест“** е представил оферта с вх. №15282/21.11.2018г. Участникъте Дружество по Закона за задълженията и договорите, което е неперсонифицирано обединение, съгласно чл. 357-364 от Закона за задълженията и договорите във връзка с чл. 257-276 от Търговския закон. Съгласно представеното споразумение № 6 за създаване на обединението съдружници в Дружеството са „Инвесст Билд 2010“ ЕООД, „ЕкоСтрой Проект“ ЕООД и „Мега хидрострой“ ЕООД.

Разпределението на дейностите на обединението са ясно разписани в приложененото споразумение.

При разглеждане на документите за подбор от офертата, комисията констатира, че в офертата на участника не са представени декларации за липса на обстоятелства по чл. 54, ал. 1 от ЗОП– Образец № 4 за съдружниците в обединението: „Инвест Билд 2010“ ЕООД, „ЕкоСтрой Проект“ ЕООД и „Мега хидрострой“ ЕООД. Декларирането на личното състояние за липсата или наличието на обстоятелства по чл. 54, ал. 1 от ЗОП се прилагат за всеки член от обединението. Не представянето на декларация Образец № 4 за членовете на обединението е основание за отстраняване на участникът **ДЗЗД „Еко - Инвест“.**

Въз основа на гореизложеното, комисията счита че е налице хипотезата на чл. 107, т.2, буква „а“ от ЗОП, а именно: участник който е представил оферта, която не отговаря на предварително обявените условия се отстранява от участие.

В тази връзка комисията единодушно реши: предлага участникът **ДЗЗД „Еко - Инвест“** да бъде остранен от по-нататъшно участие в обществената поръчка на основание чл. 107, т.2, буква „а“.

**ІІ.** Комисията пристъпи към разглеждане и проверка за аритметични грешки на ценовите предложения на участницие, допуснати до този етап от поръчката.

1. Участникът **„СТ Клинър“ ЕООД,** е предложил:

1.1.общацена за изпълнение на поръчката в размер на **160 335,66 ( сто и шестдесет хиляди триста тридесест и пет лева и 0,66) лв. без ДДС.**

1.2. срок за изпълнение до 3**0(тридесет) календарни дни**, считано от датата на откриване на строителната площадка.

Комисията не констатира аритметични грешки и неточости в изчисленията на ценовото предложение на участника.

2. Участникът **„Волтран” ЕООД** е предложил:

2.1.общацена за изпълнение на поръчката в размер на **161 177,49 (сто шестдесет и една хиляди сто седемдесет и седем и 0,49) лв. без ДДС.**

2.2. срок за изпълнение до 3**0(тридесет) календарни дни**, считано от датата на откриване на строителната площадка.

Комисията не констатира аритметични грешки и неточости в изчисленията на ценовото предложение на участника.

3. Участникът **„КНД - Консулт“ ООД** е предложил:

3.1.общацена за изпълнение на поръчката в размер на **162 327,17 (сто шестдесет и две хиляди триста и двадесет и седем и 0,17) лв. без ДДС.**

3.2. срок за изпълнение до 3**0(тридесет) календарни дни**, считано от датата на откриване на строителната площадка.

Комисията не констатира аритметични грешки и неточости в изчисленията на ценовото предложение на участника.

**ІІІ.** Комисията пристъпи към разглеждане на техническите предложения от офертите на участниците по реда на тяхното подаване. Комисията установи следното:

1.Техническото предложение за изпълнение на поръчката на участника **„СТ Клинър“ ЕООД** е изготвено съгласно изискванията на Възложителя. Комисията го допуска до оценяване.

2.Техническото предложение за изпълнение на поръчката на участника **„Волтран” ЕООД** е изготвено съгласно изискванията на Възложителя. Комисията го допуска до оценяване.

3.Техническото предложение за изпълнение на поръчката на участника **„КНД - Консулт“ ООД** е изготвено съгласно изискванията на Възложителя. Комисията го допуска до оценяване.

**ІV.** Комисията пристъпи към оценка на техническите предложения за изпълнение на поръчката, които отговарят на изискванията на Възложителя, по показателя **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| ***№*** | Вх. №/дата и час | Участник | Оценка | Мотиви на комисията |
| **1.** | **Вх. № 15282/21.11.2018г.** | ***„*СТ Клинър“ ЕООД** | **100 т./ 50%** | Представеното от участника техническо предложение е подробно, аргументирано, отнасящо се до конкретния обект и в максимална степен покрива и надхвърля изискванията на възложителя:  Подробно, конкретно и аргументирано е разписана организацията на работа по време на отделните етапи на строителство и по видове СМР, с включени мерки по изпълнение на изискванията посочени в техническото задание, с приложено разпределение на техническите и човешки ресурси за реализиране на поръчката по видове работи. Предложени са конкретни за обекта етапи за изпълнение, в които подробно и аргументирано са разписани дейностите в етапите на изпълнение на поръчката, вкл. с откриването на площадката; мобилизация на ресурсите; временно строителство;; предпазване от замърсяване; осигуряване на битови условия, безопасност при работа. Подробно и аргументирано са изписани и представени методите и технологиите за работа при спазване на действащата нормативна уредба, вкл. методи за проверка и оценка на свършената работа по време и след приключване на строителните дейности.  За конкретния обект са предложени подробно и аргументирано разпределение на техническите и човешки ресурси за реализиране на поръчката по видове работи – в табличен вид са представени видовете дейности с конкретно разписана техника, оборудване и механизация;  Участника, отчитайки особеноститена конкретния обект, като местоположение, архитектура и околна среда е предложил и защитил последователността на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на отделните етапи работа до пълното й изпълнение. Подробно е описано взаимодействието с Възложителя по време на цялостното изпълнение на поръчката. В техническото си предложение, участника е разписал конкретна за обекта организация на работа, която ще създаде за действията на техническите лица, ангажирани в изпълнението на ремонтните дейности, както и координацията между тях. Посочва методите на работа, гарантиращи: срочност и качество на изпълнението, както и мерките, с които се ангажира за постигане на срочност и качество. Дава информация за организацията на работа на персонала и необходимата техника за изпълнението на строително-монтажните работи, в съответствие с предварително обявените условия на обществената поръчка, като същият е поименно описан с посочване на конкретно определени сфери на компетентност, задължения и отговорности на всеки член на техническия екип. Видовете мерки за постигане на ефективност на отделните етапи на работа и методите, които участникът ще използва за осигуряване на качество и контрол за завършване на работата в срок са конкретно и детайлно изброени, а именно: организация на персонала, изисквания към материалите, контрол на материалите, осигуряване на здравословни и безопасни условия на труд и др. подробоно и аргументирано са описани коориданцията и управлението, взаимодействието, комуникациите, както с Възложителя така и вътрешно фирмените. В табличан вид е представена по видове и модели цялата необходима техника и механизация, с която ще се извършват дейностите.  Участника ясно, конкретно за обекта и аргументирано е изброил, както притежавания от него сертификат за управление на здравето и безопасност при работа в строителството, така и е разработен план за безопасност и здраве, както и са конкретно изброени изискванията и забраните, които участникът ще предприеме по отношение всеки член на екипа, ангажиран с работа на обекта, с цел избягване на рискове и осигуряване на безопасни и здравословни условия на труд. В тази връзка са посочени и някои методи за управление на строителните и други отпадъци, които участникът ще използва с цел създаване благоприятна среда за работа на собствения си персонал, което би довело и до предотвратяване замърсяването на района, в който се намира обекта, вкл. са предвидени мерки касаещи евентуално възникване на аварии и/или пожари, както и мерки гарантиращи опазването на дървесните и други растителни видове.  Контрола на влаганите материали е подробно описан, както са описани и лицата, които ще бъдат ангажирани с осъществяването му и етапа на който всеки от тях следва да го осъществява, както и са изброени етапите, които включват входящия контрол с конкретизиране на действията, включени във всеки етап. Направено е описание на конкретните задължения на специалиста „Контрол по качеството“, свързани с изпълнение на дейностите, осигуряващи извършване на контрола върху качеството на материалите, които ще бъдат влагани в обекта- предмет на поръчката, вкл. е предвиден ред за съгласуване на закупуването на материалите и оценка на качеството на същите от Възложителя.  Участникът е посочил и мерки, над базовите изисквания на Възложителя, които ще доведат до повишаване качеството на услугата, без това да доведе до повишаване прогнозната стойност на поръчката, а именно:  - създаване на електронно базирана платформа за управление на оперативната информация;  - оборудване на временно работно място на обекта;  - създаване на мобилна работилница за отстраняване на дребни повреди;  - включване в екипа за поръчката на експертите – ръководител на обекта и експерт контрол по качеството; |
| **2.** | **Вх. №**  **15328/22.11.2018г.** | **„Волтран“ ЕООД** | **50т./ 50%** | Представеното от участника техническо предложение отговаря на изискванията на Възложителя за изпълнение на поръчката, като включва задължителните елементи/т.1 до т.5/. Подробно е разписана организацията на работата по време на отделните етапи на строителството и видовете СМР, включващо подготовка на строителната площадка и доствака на материали; организация в етапа на стоителството; посочена е последователнастта на процесите и технологията на изпълнение на видовете СМР, в т.ч. подготовка, доставка на материалите и технически пособия необходими за изпълнение на отделните етапи от строителните дейности.  За всяка от дейностите е показано разпределението на техническите лица, ангажирани с отделните етапи – предмет на поръчката, дефинирани са необходимите ресурси за нейното изпълнение/ в нарочна таблица Приложение №1 - „Разпределение на техническите и човешки ресурси за реализиране на порачката по видове работи “/. Разписани са задълженията на техническия персонал, отговарящ за изпълнението на съответната част от поръчката, с подробно разписани отговорности, задължения и нива на взаимодействие във вътрешната организация на участника. В раздел „Мерки за осигуряване на здравословни и безопасни условия на труд на персонала“ са разработени мерките за безопасност, разработен е организационен план, в който са изложени мерките и изискванията за осигуряване на безопасност и здраве при извършване на СМР, при използване на работното оборудване, при извършване на ремонтни и демонтажни работи. Посочена е и инструкцията за безопасна работа, която участника ще използва за предотвратяване на рискове при работа на обекта, както и са конкретизирани използваните от участника средства за индивидуална защита на всеки от участниците в екипа, съобразени с вида и характера на изпълняваните дейности на всяко от ангажираните лица на обекта.  В раздел „Методите, за контрол върху качеството на доставките на материалите и влагането им, необходими при изпълнение на строителството“ са описани конкретните мерки за контрол на качеството , които ще бъдат приложежими при изпълнение на поръчката, свързани с осигуряване на качеството на материалите, изпълнените строителни дейности и съхраняването на документацията.  В същият раздел е посочено, че одобряването на приключените етапите от строетлно-ремонтните дейности ще сеизвършва от строетелен нодзор, какъвто в пръчката не се изисква, както и чи ще бъде спазван одобрения инвестиционен проект – какъвто също не е посочен от Възложителя.  В техническото предложение на участника е посочено, че същият предвижда създаване на организация за гаранционна поддръжка за целия гаранционен срок на извършените ремонтни дейности. |
| **3.** | **Вх. №**  **15330/22.11.2018г.** | **„КНД Консулт“ЕООД** | **25т./ 50%** | Представеното от участника техническото предложение на участника формално отговаря на изискванията на Възложителя за изпълнение на поръчката, въпреки, че включва всички изброени в методиката елементи.  В техническото предложение на участника са констатирани  несъответствия между техническото задание и КСС, дадени от Възложителя, както следва:  1. в частта „Процедури при нещастни случаи/ инциденти и аварии“ от тех. предложение е разписано че процедурите ще бъдат изготвени във взаймодействие с местна служба по аварии, което внася неяснота и неточност, кои са точно службите.  2. в техническото предложение е разписано, че ще бъде съблюдаван строителния надзор, какъвто в поръчката не се изисква и Възложителят не го е посочил, като такова.  3. представен е линеен график за извършване на строителните дейности каквото не се изисква  4. разписано е, че ще бъдат възложени и дейности на подизпълнители/проектнати, каквито участникът е декларирал в своята оферта, че няма да използва.  Участникът е представил техническо предложение, което е изготвено в голям обем, но формално и не покрива изискванията на възложителя.  Участникът е представил техническо предложение, което не кореспондира в максимална степен с техническото задание, разписано от възложителя.  В представеното от участника техническо предложение са разписани дейности и мерки, които са действия и мерки „по принцип“ и които не съответстват със заданието на възложителя за конкретния обект. |

**V.** Комисията продължи своята работа, като пристъпи към определяне на оценка на офертите, които отговарят на изискванията на Възложителя по критерия “*оптимално съотношение качество/цена”:*

1. Участникът **„СТ Клинър“ ЕООД** е предложил общацена за изпълнение на поръчката в размер на **160 335,66 ( сто и шестдесет хиляди триста тридесет и пет лева и 0,66) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 160 335,66 / 160 335,66 x 100 = 100 точки**

**П2 = 100 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%, съответно**

**КО = 100х50% + 100 х50% = 50 + 50 = 100 точки**

2.1. Участникът **„Волтран” ЕООД** е предложилобщацена за изпълнение на поръчката в размер на **161 177,49 (***сто шестдесет и една хиляди сто седемдесет и седем и 0,49***) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 =160 335,66 / 161 177,49 x 100 = 99,48 точки**

**П2 = 99, 48 точки**

Формулата по която се изчислява „Комплексната оценка” за всеки участник е:

**КО = П1 х 50% + П2 х 50%,** съответно

**КО = 50 х 50% + 99, 48 х 50%= 25 + 49.74 = 74.74 точки**

3.1. Участникът **„КНД - Консулт“ ООД** е предложил общацена за изпълнение на поръчката в размер на **162 327,17 (сто шестдесет и две хиляди триста и двадесет и седем и 0,17) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 160 335,66 / 162 327,17 x 100 = 98.77 точки**

**П2 = 98.77 точки**

Формулата по която се изчислява „Комплексната оценка” за всеки участник е:

**КО = П1 х 50% + П2 х 50%,** съответно

**КО = 25 х 50% + 98.77 х 50% = 12.50 + 49.39 = 61.89 точки**

**VI. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1.** | **„СТ Клинър“ ЕООД** | **100** |
| **2.** | **„Волтран” ЕООД** | **74.74** |
| **3.** | **„КНД - Консулт“ ООД** | **61.89** |

С оглед гореизложеното, комисията определена да разгледа, оцени и класира офертите, събрани чрез публикуване на обява за възлагане на обществена поръчка с предмет: **“Извършване на ремонт на апартаменти с административни адреси в гр. Пловдив, ул. „Радко Димитриев“ №№ 37, 39, 41“,** предлага на Възложителя да сключи договор за изпълнение на обществената поръчка с класирания на първо мястоучастник **„СТ Клинър“ ЕООД** с оферта вх. № 15282/21.11.2018г. и **комплексна оценка от 100 точки.**

Комисията, определена със Заповед № 1472/23.11.2018г., състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр на 28.11.2018г.

Комисията представя на Възложителя настоящият протокол за утвърждаване.

**Председател**: Валентин Чиликов......п..........................

**Членове**: 1. Румяна Станкулова ...........п.....................

2. Ива Захариева ................п................